
70.   AARGANG 


JOSEPH  SMITH. 

Joseph  Smith  som  Menneske. 

En  sund  Aand  i  et  sundt  Legeme  er 
Betingelsen  for  Storhed. 

Den  23.  December  1805  fødtes  i  Staten  Vermont,  Nord- 
amerika, Joseph  Smith,  hvis  Navn  nu  er  kendt  over  den 
ganske  Jord  af  Læg  og  Lærd,  af  Ven  og  Fjende.  Ingen  har 
som  han  kunnet  skabe  et  saadant  Storværk.  Napoleon  Bona- 
parte havde  et  ære-  og  erobringslystent  Folk  bag  sig,  Cæsar 
en  veldisciplineret  Hær,  men  Joseph  Smith  havde  ingen 
verdslig  Magt  og  Indflydelse.  Derimod  havde  han  Forsynets 
almægtige  Hjælp  og  overvandt  saaledes  alle  Vanskeligheder, 
ofrede  sine  Kræfter,  sin  Tid,  ja  til  sidst  endog  sit  Liv  for  den 
Sag,  han  kæmpede  for,  og  førte  den  til  Sejr.  Dette  beroede  i 
første  Række  paa  hans  beundringsværdige  Energi  og  hans 
Lydighed  mod  Guds  Kaldelse. 

Joseph  fik  som  Dreng  kun  en  almindelig  Skoleuddannelse, 
men  begyndte  allerede  den  Gang  at  fatte  Interesse  for  Tidens 
Spørgsmaal,  og  da  han  naaede  Manddomsalderen,  udmær- 
kede han  sig  fremfor  alle  andre  som  en  fremtrædende  Per- 
sonlighed paa  alle  fysiske  og  intellektuelle  Omraader,  thi  en 
sund  Aand  i  et  sundt  Legeme  er  en  nødvendig  Betingelse  for 
Dygtighed  og  Storhed. 

Til  Bevis  for  vor  Paastand  bringer  vi  et  Billede  af  ham,  og 
vi  beder  vore  Læsere  om  al  undersøge  hans  Ansigt  og  hele 
Hovedform;  thi  enhver,  der  forstaar  Frenologi,  vil  kunne  be- 
dømme hans  fuldstændige  Karakter  derefter  og  give  os  Ret  i, 
at  hans  Evner  for  Iagttagelse,  Eftertanke  og  Sammenligning 
var  usædvanlig  fremtrædende.  Hele  hans  lyse,  ædle  Aasyn 
udtrykker  Oprigtighed,  Trofasthed  og  urokkelig  Bestemthed  i 
at  gennemføre  alt  det,  som  han  vidste  var  ret  og  rigtigt.  For- 
uden denne  overmaade  store,  naturlige  Begavelse  besad  han 
tillige  fremragende  Talegaver  og  en  Velvilje,  som  udstraalede 
fra  hans  klare  Blik. 

El  saadant  af  Naturen  begavet  Menneske  kan  blive  Leder 
og  Fører  i  en  hvilken  som  helst  Stilling  her  i  Livet. 

Dersom  Joseph  Smith  havde  valgt  at  blive  Statsembeds- 
mand,  kunde  han  med  Lethed  have  opnaaet  den  højeste  Stil- 
ling i  Staten;  hvis  han  havde  ønsket  at  blive  navnkundig  paa 
Veltalenhedens  Omraade,  kunde  han  med  sine  overlegne  og 
harmonisk  afstemte  Evner  have  været  i  Stand  til  at  naa  saa 
højt  et  Maal,  at  Cicero,  Demostenes  og  andre  af  Verdens  be- 
rømte Talere  vilde  have  staaet  langt  tilbage  og  fuldstændig  i 
Skyggen  for  denne  unge  Mand  fra  Vermont. 

Men  Joseph  Smith  valgte  det  Kald,  Gud  havde  bestemt  og 
sat  ham  til;  det  Kald,  der  førte  til  Had,  Forfølgelse  og  slutte- 
lig Martyrdøden  i  Kartago  Fængsel  den  27.  Juni  1844. 

Det  kan  med  Sandhed  siges,  at  hans  Venner  elskede  ham, 
og  Tusinder  af  hans  Modstandere  beundrer  ham  og  hans 
Værk. 


JOSEPH  SMITH. 

Joseph  Smiths  Kald 

Da  Joseph  Smith  var  mellem  14  og  15  Aar  gammel,  be- 
gyndte han  alvorligt  at  tænke  paa  Nødvendigheden  af  at  være 
forberedt  paa  det  tilkommende  Liv;  men  hvorledes  og  paa 
hvilken  Maade  han  skulde  forberede  sig,  det  var  et  Spørgs- 
maal,  som  endnu  forblev  ubesvaret  i  hans  Sind;  han  indsaa, 
at  det  var  en  Sag  af  uendelig  Vigtighed,  og  at  hans  Sjæls 
Salighed  skulde  bero  paa  at  forstaa  det  rigtigt.  Ligeledes  ind- 
saa han,  at  hvis  han  ikke  kendte  den  rigtige  Vej,  var  det 
umuligt  for  ham  at  vandre  paa  den,  og  den  Tanke:  at  grunde 
sine  Forhaabninger  om  det  evige  Liv  paa  et  Lykketræf  eller 
Uvished  var  mere,  end  han  kunde  udholde.  Naar  han  gik  til 
de  religiøse  Sekter  for  at  erholde  Oplysning,  henviste  disse 
Sekter  ham  til  deres  egne  særlige  Læresætninger,  sigende: 
»Dette  er  Vejen,  vandrer  paa  den«;  men  hver  enkelt  af  disse 
Sekters  Lærdomme  var  i  mange  Henseender  stridende  mod 
hverandre.  Han  kom  ogsaa  til  den  Tanke,  at  Gud  ikke  kunde 
være**  Ophav  til  mere  end  een  Lære,  og  at  han  derfor  ikke 
kunde  erkende  mere  end  een  Organisation  som  sin  Kirke,  og 
en  saadan  maatte  være  et  Folk,  som  tror  og  lærer  denne  Lære 
og  bygger  derpaa.  Alle  de  mange  forskellige  Religionspartier, 
der  fandtes,  undersøgte  han,  og  det  store  Spørgsmaal,  som 
laa  ham  paa  Hjertet,  var:  Dersom  et  af  disse  Partier  er 
Kristi  Kirke,  hvilket  af  dem  er  det  da?  Førend  han  fik  dette 
besvaret,  kunde  han  ikke  være  rolig.  At  forlade  sig  paa  Men- 
neskers Bestemmelse  og  bygge  sine  Forhaabninger  derpaa, 
uden  selv  at  besidde  nogen  Vished  eller  Kundskab,  det  kunde 
ikke  tilfredsstille  den  ængstelige  Attraa,  der  herskede  i  hans 
Bryst.  At  bestemme  sig  til  en  Sag  uden  noget  sikkert  og  fuld- 
komment Bevis,  som  han  kunde  stole  paa,  en  Sag,  hvoraf  hans 
Sjæls  tilkommende  Vel  afhang,  det  var  oprorende  for  hans 
Følelser.  Den  eneste  Udvej,  han  saa  for  sig,  var  at  læse  Skrif- 
ten og  rette  sig  efter  dens  Vejledning. 

For  Alvor  tog  han  nu  fat  paa  at  læse  Bibelen,  og  han 
troede  det,  han  læste,  og  fandt  folgende  Vers:  »Dersom  nogen 


af  Eder  fattes  Visdom,  han  beder  til  Gud,  som  giver  alle  gerne 
og  bebrejder  ikke,  saa  skal  det  gives  ham.«  (Jac.  1:  5).  Af 
dette  Lofle  lærte  han,  at  det  stod  enhver  frit  for  at  bede  til 
Gud  om  Visdom  med  den  sikre  Forventning  at  blive  bonhort 
uden  at  blive  bebrejdet  derfor.  Dette  var  en  opmuntrende 
Underretning  for  ham,  og  den  bragte  ham  stor  Glæde. 

Det  var  ligesom  et  Lys,  der  skinnede  paa  et  morkt  Sted 
for  at  lede  ham  til  den  Sti,  hvorpaa  han  skulde  vandre.  Han 
indsaa  nu,  at  dersom  han  bad  til  Gud,  var  der  ikke  alene  en 
Mulighed,  men  en  Sandsynlighed,  ja  ydermere  en  Vished  for, 
at  han  skulde  faa  Kundskab  om,  hvilken  af  alle  disse  Lær- 
domme der  var  Kristi  Lære,  og  hvilket  af  Religionspartierne 
der  var  Kristi  Kirke.  Han  begav  sig  derfor  til  et  ensomt  Sted 
i  Skoven,  ikke  langt  fra  sin  Faders  Hus,  hvor  han  knælede 
ned  og  begyndte  at  paakalde  Herren. 

Medens  han  saaledes  udøste  sit  Hjerte,  bedende  Gud  om 
Bonhorelse,  saa  han  et  meget  klart  og  herligt  Lys  paa  Him- 
len; dette  Lys  syntes  først  at  være  i  en  betydelig  Afstand; 
han  vedblev  imidlertid  at  bede,  medens  Lyset  stadig  dalede 
ned  imod  ham,  og  jo  nærmere  det  kom,  desto  mere  tiltog  det 
i  Klarhed  og  Størrelse,  og  da  det  naaede  Toppen  af  Træerne, 
oplyste  det  den  hele  Skov  paa  den  herligste  og  bedste  Maade. 
Han  ventede  at  se  Løvet  og  Kvistene  paa  Træerne  fortæres, 
saa  snart  Lyset  kom  i  Berøring  dermed;  men  da  han  saa,  at 
det  ikke  havde  den  Virkning,  blev  han  opmuntret  ved  Haa- 
bet  om,  at  han  ogsaa  skulle  kunne  udholde  det.  Det  vedblev 
at  dale  langsomt,  indtil  det  naaede  Jorden  og  ganske  indhyl- 
lede ham  deri.  Da  han  saaledes  befandt  sig  i  Lyset,  foraar- 
sagede  det  en  forunderlig  Fornemmelse  gennem  hans  Legeme; 
hans  Tanker  blev  bortledte  fra  de  naturlige  Genstande,  som 
omgav  ham,  og  han  saa  i  et  himmelsk  Syn  to  herlige  Væse- 
ner, som  lignede  hinanden  nøjagtig  i  deres  Ansigtstræk  og 
Skikkelse.  Det  blev  ham  sagt,  at  hans  Synder  var  ham  til- 
givne, og  han  blev  underrettet  om,  at  alle  de  religiøse  Partier 
forkyndte  mere  eller  mindre  urigtige  Lærdomme,  og  selv- 


folgelig  var  ingen  af  dem  anerkendte  af  Gud  som  hans  Kirke 
og  Samfund.  Derfor  blev  det  ham  befalet,  at  han  ikke  maatte 
følge  dem,  og  han  fik  den  Forjættelse,  at  den  sande  Lære, 
Evangeliets  Fylde,  skulde  i  Fremtiden  blive  ham  aabenbaret, 
hvorpaa  Synet  forsvandt,  efterladende  ham  i  en  Sindsro  og 
Fred,  der  var  ubeskrivelig. 

Om  Aftenen  den  21.  September  1823,  da  han  havde  be- 
givet sig  til  Hvile,  var  hans  Tanker  henvendte  til  Gud  i  ivrig 
Bøn,  og  hans  Sjæl  var  fuld  af  Haab  om  at  se  et  Sendebud,  der 
kunde  meddele  ham  den  Underretning,  han  ønskede  om  sit 
Forhold  til  Gud,  samt  udtyde  ham  Kristi  Lære  efter  det  Løfte, 
han  havde  faaet  i  det  første  Syn.  Medens  han  saaledes  ud- 
øste sit  Hjertes  Ønske  til  Gud,  blev  Værelset  saa  oplyst,  at  det 
blev  lysere  end  Dagen  og  desuden  langt  herligere  og  klarere. 
Ja,  det  forekom  ham  ved  det  forste  Blik,  som  om  Huset  var 
opfyldt  af  Ild. 

Desuagtet  paafulgte  der  en  Salighed  og  Sindsro,  en  ube- 
skrivelig Henrykkelse  af  Glæde,  som  overgik  al  Forstand,  og 
straks  stod  en  Person  for  ham. 

Uagtet  det  Lys,  som  først  oplyste  Værelset,  var  meget  klart, 
syntes  det  dog,  som  om  en  større  Glans  eller  Glorie  omgav 
eller  ledsagede  denne  Person,  og  endskønt  hans  Ansigt  var 
som  Lynet,  var  det  dog  af  et  saa  behageligt,  uskyldigt  og  dej- 
ligt Udseende,  at  al  Frygt  veg  bort  fra  hans  Hjerte,  og  fuld- 
kommen Sindsro  gennemtrængte  hans  Sjæl. 

Denne  Person  var  i  Legemsbygning  lidt  større  end  et  al- 
mindeligt Menneske  i  vor  Tidsalder,  og  hans  Klædedragt  var 
fuldkommen  hvid  og  syntes  at  være  uden  Sømme.  Dette  her- 
lige Væsen  var  en  Guds  Engel,  udsendt  for  at  forkynde  ham, 
at  hans  Bønner  var  hørte,  og  for  at  bringe  ham  den  glædelige 
Tidende,  at  den  Pagt,  som  Gud  gjorde  med  gamle  Israel  an- 
gaaende  deres  Afkom,  snart  skulde  fuldbyrdes;  at  den  store 
Forberedelse  for  Messias'  anden  Tilkommelse  snart  skulde 
begynde;  at  Tiden  var  nær,  da  Evangeliets  Fylde  skulde  præ- 
dikes for  alle  Nationer  og  berede  et  retfærdigt  Folk  for  Mil- 

lenniet,  det  tusindaarige  Rige,  hvori  der  skal  herske  evig  Fred 
og  Glæde. 

Det  blev  ham  betydet,  at  de  amerikanske  Indianere  var  en 
Levning  af  Israel,  og  at  de,  da  de  først  kom  til  Amerika,  var 
et  oplyst  Folk,  som  havde  Kundskab  om  den  sande  Gud,  nød 
hans  Naade  og  modtog  særegne  Velsignelser  fra  hans  Haand; 
at  Profeterne  og  de  inspirerede  Skribenter  iblandt  dem  havde 
Befaling  til  at  optegne  de  vigtigste  Begivenheder,  som  skete 
iblandt  dem,  hvilke  Optegnelser  fortsattes  gennem  mange 
Slægter,  indtil  Folket  til  sidst  henfaldt  til  Ugudelighed;  men 
deres  sidste  Profeter  forvarede  de  nævnte  Optegnelser  efter 
Guds  Befaling  paa  et  sikkert  Sted,  for  at  de  ikke  skulde  falde 
i  de  Ugudeliges  Hænder,  som  søgte  at  tilintetgøre  dem. 

Det  blev  tilkendegivet  ham,  hvor  Optegnelserne  var  op- 
bevarede, og  at  det  skulde  blive  ham  tilladt  at  tage  dem  paa 
den  Betingelse  altid  at  have  Guds  Ære  for  Øje  og  ikke  egen- 
nyttige Hensigter.  Om  Morgenen  den  22.  September  1827  over- 
leverede Herrens  Engel  Optegnelserne  i  hans  Hænder. 

Disse  Optegnelser  var  graverede  paa  Plader,  som  lignede 
Guld,  hver  Plade  var  henved  8  Tommer  lang  og  7  Tommer 
bred  og  næsten  saa  tyk  som  almindeligt  Blik.  Paa  begge  Sider 
var  de  fyldte  med  ægyptiske  Skrifttegn  og  bundne  sammen 
ligesom  Bladene  i  en  Bog;  de  var  hæftede  i  den  ene  Kant  med 
3  Ringe,  der  gik  igennem  det  hele.  Denne  Bog  var  omtrent 
6  Tommer  tyk,  og  en  Del  af  den  var  forseglet. 

Skrifttegnene  i  den  uforseglede  Del  var  smaa  og  meget 
smukt  graverede.  Den  hele  Bog  bar  mange  Tegn  paa  Ælde  og 
megen  Duelighed  i  Gravorkunsten.  Tilligemed  Pladerne  fand- 
tes et  besynderligt  Instrument,  som  af  de  Gamle  kaldtes  Urim 
og  Thummim  og  bestod  af  to  gennemsigtige  Stene,  klare  som 
Krystal,  i  en  bueformig  Indfatning.  Saadanne  Stene  brugtes  i 
Oldtiden  af  Seerne.  Det  var  Instrumenter,  hvorved  de  erholdt 
Aabenbaringer  om  fjernere  saa  vel  som  forbigangne  og  til- 
kommende Ting.  (Se  2.  Moseb.  28:  30.  —  3.  Moseb.  8:  8.  - 
4.  Moseb.  27:  21.  —  Neh.  7:  65.  —  1.  Sam.  28:  6). 


Disse  Optegnelser  blev  oversat  formedelst  Guds  Gave  og 
Kraft,  nemlig  Urim  og  Thummim  —  de  Midler,  som  For- 
tidens Profeter  benyttede. 

Med  Hensjm  til  Enkelthederne  bedes  man  læse  Mormons 
Bog  og  Joseph  Smiths  Levnedsløb,  thi  det  er  kun  vor  Hensigt 
i  denne  Artikel  at  give  et  Resumé  af  det  store  Arbejde,  som 
blev  udfort  af  denne  Tids  mest  mærkværdige  Person. 

I  Forbindelse  hermed  vil  vi  citere  de  sidste  Vidnesbyrd  af 
de  tre  Vidner  til  Mormons  Bogs  guddommelige  Sandhed: 

Oliver  Cowderys  Vidnesbyrd: 

»Venner  og  Brødre!  Mit  Navn  er  Cowdery  —  Oliver  Cow- 
dery.  I  denne  Kirkes  første  Dage  var  jeg  eet  med  den  og  Med- 
lem af  dens  Raad.  Det  er  sandt,  at  Guds  Gaver  og  Kald  til- 
deles Menneskene  uden  deres  egen  Fortjeneste.  Jeg  blev  ej 
kaldet,  fordi  jeg  var  bedre  end  den  øvrige  Del  af  Menneske- 
slægten; men  for  at  udføre  Guds  Hensigter  tildelte  han  mig 
et  højt  og  helligt  Kald.  Jeg  nedskrev  med  min  egen  Haand 
Oversættelsen  af  hele  Mormons  Bog  med  Undtagelse  af  nogle 
faa  Sider  efterhaanden  som  Ordene  flød  fra  Profeten  Joseph 
Smiths  Læber,  og  efterhaanden  som  han  oversatte  dem  for- 
medelst Guds  Gave  og  Kraft  ved  Urim  og  Thummin,  eller  som 
de  kaldes  i  nævnte  Bog:  »de  hellige  Udtydere«.  Jeg  saa  med 
mine  egne  Øjne  og  berørte  med  mine  egne  Hænder  de  Guld- 
plader, fra  hvilke  Beretningen  oversattes.  Jeg  saa  tillige  med 
mine  egne  Øjne  og  berørte  med  mine  egne  Hænder  »de  hel- 
lige Udtydere«.  Nævnte  Bog  er  sand.  Sidney  Rigdon  har  ikke 
skrevet  den.  Hr.  Spaulding  har  ikke  skrevet  den.  Jeg  selv 
skrev  den,  eftersom  den  kom  fra  Profetens  Læber.  Den  inde- 
holder det  evige  Evangelium  og  kom  frem  for  Menneskenes 
Børn  som  Opfyldelse  af  Johannes  Aabenbaring,  hvor  han 
siger,  at  han  saa  en  Engel  komme  med  det  evige  Evangelium, 
der  skulde  forkyndes  for  alle  Slægter,  Stammer,  Tungemaal 
og  Folk.  (Aab.  14:  6).  Den  indeholder  Saliggørelsens  Grund- 
sætninger, og  dersom  I,  mine  Tilhørere,  vil  vandre  ved  dens 

Lys  og  adlyde  dens  Forskrifter,  vil  I  vorde  frelste  med  en 
evig  Frelse  i  Guds  Rige.  Broder  Hyde  sagde  for  lidt  siden,  at 
det  var  højst  nødvendigt  for  os  at  styre  den  rette  Kurs  for  at 
kunne  undgaa  Skærene.  Dette  er  sandt;  den  rette  Vej  er  her, 
det  hellige  Præstedomme  er  her.  Jeg  var  sammen  med  Jo- 
seph, da  en  hellig  Engel  fra  Gud  kom  ned  fra  Himlen  og 
meddelte  os  eller  gengav  det  mindre  eller  Aaronske  Præste- 
dømme og  sagde  til  os,  at  det  skulde  forblive  paa  Jorden,  saa 
længe  Jorden  staar.  Jeg  var  ogsaa  sammen  med  Joseph,  da 
det  højere  eller  Melkisedekske  Præstedømme  blev  gengivet 
ved  hellige  Sendebud.  Dette  Præstedømme  bekræftede  vi  der- 
efter gensidig  paa  hinanden  ifølge  Guds  Vilje  og  Befaling. 
Dette  Præstedømme  skal  ogsaa,  efter  hvad  der  den  Gang  blev 
os  sagt,  forblive  paa  Jorden  indtil  Tidens  Ende.  Dette  hellige 
Præstedømme,  eller  den  hellige  Myndighed,  overdrog  vi  der- 
efter paa  mange  andre;  den  er  ligesaa  god  og  gyldig,  som  om 
Gud  selv  havde  givet  dem  den.  Jeg  lagde  mine  Hænder  paa 
denne  Mand  (pegende  paa  Br.  Hyde),  ja  jeg  lagde  min  højre 
Haand  paa  hans  Hoved,  og  jeg  bekræftede  dette  Præste- 
dømme paa  ham,  og  han  har  det  den  Dag  i  Dag.  Han  blev 
tillige  kaldet  ved  mig,  formedelst  Troens  Bøn,  til  at  være  en 
Jesu  Kristi  Apostel.« 

David  Whitmers  Vidnesbyrd: 

»Til  alle  Slægter,  Stammer,  Tungemaal  og  Folk,  til  hvem 
denne  Skrivelse  monne  komme. 

Da  en  vis  John  Muphy  af  Polo,  Caldwell  County,  Mis- 
souri, med  hvem  jeg  sidste  Sommer  havde  en  Samtale,  har 
sagt,  at  jeg  har  benægtet  mit  Vidnesbyrd  som  et  af  Vidnerne 
til  Mormons  Bog,  ønsker  jeg  nu  at  udtrykke  mig  saa  tydeligt, 
at  han  kan  forstaa  mig,  hvis  han  ikke  forstod  mig  den  Gang, 
og  ligeledes  for  at  Verden  kan  komme  til  Kundskab  om  Sand- 
heden. Eftersom  jeg  nu  staar  paa  Gravens  Rand,  ønsker  jeg 
med  Gudsfrygt  for  Øje  en  Gang  for  alle  at  afgive  denne 
offentlige  Erklæring: 

Jeg  har  aldrig  ved  noget  som  helst  Tilfælde  benægtet  det 
Vidnesbyrd  eller  nogen  Del  deraf,  som  saa  længe  har  været 
offentliggjort  i  Forbindelse  med  Mormons  Bog  under  Over- 
skriften: De  tre  Vidners  Vidnesbyrd,  af  hvilke  jeg  var  det  ene. 
De,  som  kender  mig  bedst,  véd  saa  godt,  at  jeg  altid  har  stad- 
fæstet dette  Vidnesbyrd.  Og  for  at  ingen  skal  blive  vildledt 
eller  nære  den  mindste  Tvivl  angaaende  mine  nuværende 
Anskuelser  om  det,  vil  jeg  paa  ny  bekræfte  Sandheden  af  alle 
mine  tidligere  Erklæringer,  saaledes  som  de  oprindelig  blev 
givne  og  offentliggjorte.  »Den,  som  har  Øre,  lad  ham  høre,« 
det  var  intet  Bedrageri;  hvad  der  er  skrevet,  er  skrevet,  og  lad 
den,  som  læser,  forstaa.  Og  skulde  ikke  den,  som  tvivler,  om- 
hyggelig og  oprigtigt  læse  og  forstaa  Beskaffenheden  af  det 
givne  Vidnesbyrd,  førend  han  vover  at  sidde  som  Dommer  i 
Sagen,  og  fordomme  det  Lys,  som  skinner  i  Mørket  og  viser 
Vejen  til  evigt  Liv  ifolge  Guds  ufejlbarlige  Vejledning. 

I  Kristi  Aand,  som  har  sagt:  »Jeg  er  Vejen,  Sandheden  og 
Livet,«  overgiver  jeg  denne  Erklæring  til  Verden.  Gud,  paa 
hvem  jeg  haaber,  skal  dømme  mig  og  mine  Hensigters  Oprig- 
tighed samt  min  Tro  og  mit  Haab  orn  evigt  Liv. 

Mit  oprigtige  Ønske  er,  at  Verden  maa  drage  Nytte  af 
denne  min  tydelige  og  simple  Sandhedserklæring.  Og  al  Ære 
være  Faderen,  Sønnen  og  den  Helligaand,  hvilke  ere  een  Gud. 

David  Whitmer  sen. 

Richmond,  Missouri,  den  19.  Marts  1881.« 

Martin  Harris  Vidnesbyrd: 

Herr  David  Dille  gav  Martin  Harris  følgende  Spørgsmaal: 
»Hvad  tror  De  om  Mormons  Bog?  Er  det  en  guddommelig 
Optegnelse?« 

Herr  Harris  svarede  og  sagde:  »Jeg  var  Joseph  Smiths 
højre  Haand,  og  jeg  véd,  at  han  var  en  Guds  Profet.  Jeg  véd, 
at  Mormons  Bog  er  sand.  Og  De,«  vedblev  han,  idet  han  slog 
sin  Haand  i  Bordet,  »véd,  at  jeg  véd,  den  er  sand.  Jeg  véd,  at 
Pladernes  Indhold  blev  oversat  ved  Guds  Gave  og  Kraft,  thi 

hans  Rost  erklærede  det  for  os;  derfor  véd  jeg  med  Vished,  at 
Værket  er  sandt.  Thi  holdt  jeg  ikke  en  Gang  Pladerne  paa  mit 
Knæ  halvanden  Time  under  en  Samtale  med  Joseph,  da  han 
skulde  nedgrave  dem  i  Skoven,  for  at  Fjenden  ikke  skulde  faa 
fat  i  dem?  Jo,  jeg  gjorde.  Og  saa  mange  af  Pladerne,  som  Jo- 
seph Smith  oversatte,  berørte  jeg  med  mine  egne  Hænder, 
Plade  for  Plade.« 

Ved  en  anden  Lejlighed  finder  vi,  at  nogle  af  hans  Be- 
kendte stillede  ham  følgende  Spørgsmaal: 

»Se  her,  Martin,  vi  onsker,  at  Du  skal  være  aabenhjertig 
og  ærlig  overfor  os  med  Hensyn  til  Historien  om,  at  Du  har 
set  en  Engel  og  Guldpladerne,  hvorom  der  er  blevet  sagt  saa 
meget.  Vi  har  altid  betragtet  Dig  som  en  god  og  ærlig  Mand 
og  en  flink  Nabo,  men  vi  har  aldrig  kunnet  tro,  at  Du  nogen- 
sinde har  set  en  Engel,  medens  Du  var  lysvaagen.«  »Nej,«  sva- 
rede Martin,  »jeg  tror  det  slet  ikke.«  Man  kan  let  forestille  sig 
Tilhørernes  Fornøjelse  og  Tilfredshed  over  en  saadan  Erklæ- 
ring. Men  de  blev  snart  anderledes  til  Mode,  da  Martin  Harris, 
tro  mod  sit  Vidnesbyrd,  sagde:  »Mine  Herrer,  hvad  jeg  sagde, 
er  sandt,  fordi  min  Tro  med  Hensyn  til  Englen  og  Pladerne 
er  opslugt  i  Kundskaben  om,  hvad  jeg  véd;  thi  jeg  onsker  at 
sige,  at  saa  sandt  Gud  lever,  saa  jeg  Pladerne,  medens  jeg  var 
lysvaagen  og  ved  højlys  Dag  stod  ved  Josephs  Side  i  Guds 
Engels  Nærværelse.« 

Joseph  Smith  som  Organisator. 

Efter  at  have  udført  det  store  Arbejde  med  Oversættelsen 
og  Udgivelsen  af  Mormons  Bog  og  modtaget  de  nødvendige 
Underretninger  ved  Engles  Betjening,  samt  det  Aaronske 
Præstedomme  ved  Johannes  den  Døbers  Administration  og 
det  Melkisedekske  Præstedomme  ved  Peters,  Jacobs  og  Johan- 
nes's Administration,  var  Joseph  Smith  beredt  til  at  organi- 
sere Kirken. 

Denne  mindeværdige  Tildragelse  fandt  Sted  den  6.  April 
1830,  og  flere  Personer,  der  havde  overværet  dette  Mode,  blev 

optaget  i  Kirken  ved  Daab.  Saaledes  blev  den  sande  Kirke 
organiseret,  og  formedelst  Aabenbaring  fra  Gud  fik  den  Nav- 
net Jesu  Kristi  Kirke  af  Sidste  Dages  Hellige. 

Ved  denne  Lejlighed  finder  vi,  at  der  var  nogle  Personer, 
som  forud  var  døbte,  og  som  onskede  at  forene  sig  med  Kirken 
uden  Gendaab.  Som  et  afgørende  Svar  herpaa  modtog  Pro- 
feten følgende  Aabenbaring: 

»Se,  jeg  siger  Eder,  at  alle  gamle  Pagter  har  jeg  heri  ladet 
bortskaffe,  og  dette  er  en  ny  og  evig  Pagt,  ja  den  samme,  som 
var  fra  Begyndelsen  af. 

Om  derfor  et  Menneske  blev  døbt  hundrede  Gange,  nytter 
det  ham  dog  intet;  thi  I  kunne  ikke  indgaa  ad  den  snævre 
Port  ved  Mose  Lov,  ej  heller  ved  Eders  døde  Gerninger. 

Thi  det  er  for  Eders  døde  Gerningers  Skyld,  at  jeg  har 
ladet  denne  sidste  Pagt  og  denne  Kirke  blive  oprettet  for  mig, 
ligesom  i  fordums  Dage. 

Gaar  derfor  ind  ad  Porten,  som  jeg  har  befalet,  og  soger 
ikke  at  raadføre  Eders  Gud.«  (P.  B.  22.  K.  1). 

Eftersom  Kirkens  Medlemmer  tiltog  i  Antal,  blev  de  nød- 
vendige Funktionærer  ordinerede  til  de  forskellige  Stillinger 
og  Embeder:  Apostle,  Halvfjerdsindstyve,  Højpræster,  Ældster, 
Præster,  Lærere  og  Diakoner.  Saaledes  er  Kirken  nu,  ligesom 
den  var  i  Fortiden,  bygget  paa  Apostles  og  Profeters  Grund- 
vold, medens  Kristus  selv  er  Hovedhjørnestenen.  Forovrigt  er 
der  indenfor  Kirken  forskellige  Hjælpeforeninger:  De  kvinde- 
lige Hjælpeforeninger,  Ungdomsforeninger  og  Søndagsskoler. 

Kirken  er  saaledes  organiseret,  at  alle  dens  Medlemmer 
kan  erholde  den  mest  praktiske  og  mest  fuldkomne  Uddan- 
nelse paa  alle  Omraader.  Hvis  der  er  uvidende  Medlemmer  af 
Kirken,  er  det  deres  egen  Skyld;  thi  dersom  et  godt  System  for 
Opbyggelse  og  Udøvelse  af  Myndighed,  og  et  ligesaa  godt  Sy- 
stem til  Sikring  af  Friheden,  er  Vidnesbyrd  om  en  god  Rege- 
ringsform og  velordnede  Forhold,  saa  maa  den  kirkelige  Re- 
gering, vi  har  beskrevet,  anerkendes  som  værende  af  højeste 
Rang.  Den  er  fuldt  udtømmende  i  sin  Organisation,  men  enkel 

i  sine  Handlinger.  Der  er  i  den  det  mest  udmærkede  Udvalg 
af  Midler  til  at  overføre  den  centrale  Magts  Vilje  paa  alle 
Samfundets  Afdelinger,  og  paa  den  anden  Side  et  ligesaa  til- 
strækkeligt Udvalg  af  Midler  til  at  føre  Tilbagevirkningen  fra 
Samfundet  op  til  den  centrale  Magt.  Og  da  hele  Styrelsen  hvi- 
ler paa  Kirkemedlemmernes  fælles  Samtykke,  og  Valg  ved  al- 
mindelig Afstemning  er  hyppige,  er  Friheden  sikret  for  det 
Folk,  der  udgør  Kirken.  Hvor  dette  er  Tilfældet,  maa  Resul- 
tatet blive  den  højeste  Regeringsform.  Og  vi  kan  sluttelig  sige, 
at  Dannelsen  af  et  frit,  kirkeligt  Styre  i  saa  stor  en  Maalestok 
er  et  af  Menneskehedens  interessanteste  Problemer. 

Med  Hensyn  til  Kirkens  Organisation  siger  Vicepræsiden- 
ten for  De  forenede  Stater:  »Det  er  den  mest  fuldkomne  Or- 
ganisation i  Verden.« 

»Ned  fra  Himlen,  ud  af  Jorden 
Sandheds  Ord  tilsammen  kom; 
Kristi  Lys  og  Fuldmagtsorden 
spreder  ud  dets  Helligdom.« 

Joseph  Smith  som  Profet. 

Vi  skal  kun  citere  nogle  faa  af  de  mange  Profetier,  som 
Joseph  Smith  har  udtalt. 

Den  25.  December  1832  profeterede  han  følgende: 

»Sandelig,  saa  siger  Herren,  angaaende  de  Krige,  som  om 
kort  Tid  skal  udbryde  og  vil  begynde  med  Staten  Syd  Caro- 
linas Oprør,  hvilket  til  sidst  vil  ende  i  manges  Dod  og  Elen- 
dighed. 

De  Dage  skal  komme,  da  Krig  vil  blive  udgydt  over  alle 
Nationer  og  vil  begynde  paa  det  Sted; 

Thi  ser,  Sydstaterne  skal  skille  sig  fra  Nordstaterne,  og 
Sydstaterne  skal  kalde  paa  andre  Nationer,  ja  selv  paa  Stor- 
britannien, som  den  kaldes,  og  de  skal  ogsaa  kalde  paa  andre 
Nationer,  for  at  forsvare  sig  mod  andre  Nationer;  og  saaledes 
skal  Krig  udgydes  paa  alle  Nationer. 

Og  det  skal  ske  efter  mange  Dage,  at  Slaverne,  indovet  og 
udrustet  til  Krig,  skal  rejse  sig  op  mod  sine  Herrer: 

Og  det  skal  ogsaa  ske  efter  mange  Dage,  at  de  Overblevne, 
som  er  efterladte  i  Landet,  skal  ruste  sig  og  vorde  saare  vrede 
og  skal  forurolige  Hedningerne  og  go  re  dem  megen  Besvær; 

Og  saaledes  skal  Jordens  Indvaanere  sørge  for  Sværdets  og 
Blodudgydelsens  Skyld;  og  ved  Hungersnød  og  Plager  og 
Jordskælv  og  Himlens  Torden  og  stærke  og  frygtelige  Lyn- 
slag skal  Jordens  Indvaanere  komme  til  at  erfare  en  almægtig 
Guds  Fortørnelse  og  Vrede  og  tugtende  Haand,  indtil  den  be- 
stemte Ødelæggelse  har  fuldstændig  tilintetgjort  Nationerne; 
At  Raabet  af  de  Hellige  og  de  Helliges  Blod  om  at  blive 
hævnet  paa  deres  Fjender  skal  ophøre  at  komme  op  for  den 
Herre  Zebaots  Øren. 

Staar  I  derfor  paa  hellige  Steder  og  rokkes  ikke,  til  Her- 
rens Dag  kommer,  for  ser,  den  kommer  snarlig,  siger  Herren.« 
(P.  B.  87.  K.). 

Denne  Profeti  blev  delvist  opfyldt,  da  den  store  Borgerkrig 
udbrød  i  De  forenede  Stater  og  tog  sin  Begyndelse  i  Staten 
Syd  Carolina  —  aldeles  som  det  var  sagt  omtrent  tredive  Aar 
i  Forvejen,  og  man  kan  vel  være  berettiget  til  at  sige,  at  den 
store  Verdenskrig,  som  vi  har  været  Vidne  til,  ogsaa  er  en 
Opfyldelse  af  denne  Profeti;  men  hvad  som  endnu  ikke  er  op- 
fyldt, vil  gaa  i  Opfyldelse. 

Den  6.  August  1842  profeterede  han:  »De  Hellige  vil  blive 
fordrevne  til  Klippebjergene.  Mange  af  Eder  vil  hjælpe  til  at 
opbygge  Stæder  og  se  dette  Folk  blive  stærkt  og  indflydelses- 
rigt i  Klippebjergenes  Dale.« 

Da  de  Hellige  blev  fordrevet  fra  Nauvoo  1846,  begyndte 
denne  Profeti  at  opfyldes  og  er  i  Dag  tilfulde  opfyldt,  thi  dette 
Folk  rejste  til  det  fjerne  Vesten  og  bosatte  sig  i  Klippebjerge- 
nes Dale,  hvor  de  bragte  Ørkenen  til  at  blomstre  som  en  Rose 
og  nu  er  et  mægtigt  og  indflydelsesrigt  Folk  i  de  højtliggende 
Egne  i  Nordamerika. 

Paa  Vejen  til  Kartago,  den  24.  Juni  1844,  henvendte  han 
sig  til  sit  Rejseselskab  og  sagde: 

»Jeg  gaar  som  et  Lam  til  Slagterbænken,  men  jeg  er  rolig 
som  en  Sommermorgen;  min  Samvittighed  er  ren  for  Gud  og 
alle  Mennesker.  Jeg  skal  do  uskyldig,  og  det  skal  siges  om 
mig.  Han  blev  myrdet  med  koldt  Blod.« 

Denne  Profeti  gik  i  bogstavelig  Opfyldelse  den  27.  Juni 
1844,  thi  paa  denne  Dag  blev  han  myrdet  i  Kartago  Fængsel 
af  en  Pøbelhob. 

»Stor  er  hans  Vælde,  hans  Præstedom  varigt. 
Evig  og  altid  han  Nøglerne  har. 
Ædel  og  tro  han  sit  Rige  vil  arve, 
hyldet  af  Hellige  Kronen  han  ta'r.« 


NYTAARSBETRAGTNINGER. 

Jorden  har  atter  tilendebragt  sin  Aarsvandring  omkring 
Solen  og  allerede  begyndt  sin  Vandring  ad  den  Bane,  den  nu 
skal  følge:  Den  har  allerede  tilbagelagt  et  godt  Stykke  af  sin 
nye  Vej,  idet  den  løber  med  en  Fart  af  2.275.000  Kilometer  i 
Døgnet,  men  vil  aldrig  bevæge  sig  paa  samme  Bane  som  i  det 
svundne  Aar,  thi  alle  Planeter  og  alle  Solsystemer  er  i  en  evig 
Bevægelse  opad  i  det  ubegrænsede  Rum. 

Maa  vi  ikke  med  Sandhed  sige,  at  alt  i  det  mægtige  Uni- 
vers higer  fremad  og  opad  imod  et  hojere  og  herligere  Maal? 
Jo,  thi  Herren  har  sagt:  »Jeg  har  givet  Love,  hvorved  de  be- 
væger sig  i  deres  Tider  og  Tidsrum,  og  deres  Baner  er  be- 
stemte, nemlig  Himlenes  og  Jordens,  der  indbefatter  Jorden 
og  alle  Planeterne. 

Og  de  meddeler  hverandre  Lys  i  deres  Tider  og  Aarstider, 
i  deres  Minutter,  Timer,  Dage,  Uger,  Maaneder  og  Aar.  Alle 
disse  er  et  Aar  for  Gud,  men  ikke  for  Mennesket. 

Jorden  farer  paa  sine  Vinger,  Solen  udsender  sit  Lys  om 
Dagen,  Maanen  udsender  sit  Lys  om  Natten,  og  Stjernerne 

giver  ogsaa  deres  Lys,  idet  de  farer  frem  paa  deres  Vinger  i 
deres  Herlighed  midt  udi  Guds  Almagt. 

Hvormed  skal  jeg  ligne  disse  Riger,  at  I  kan  forstaa  det? 
Ser,  alle  disse  er  Riger,  og  den,  der  har  set  noget  eller  det 
mindste   af   dem,  har   set   Gud   rore   sig   i   sin   Majestæt  og 
Vælde.« 

Kloder  have  vandret, 

hvor  Kloder  nu  vandre, 

en  Gang  i  Tiderne 

kommer  der  andre. 

Hvad  der  er  Livets,  maa  gaa  og  komme, 

evig  er  ene  Rummet  det  tomme. 

Med  Hensyn  til  de  i  Verden  herskende  Forhold  i  Dag  vil 
vi  kun  sige,  at  en  stor  Omdannelse  af  Samfundet  er  nødven- 
dig. Der  maa  opelskes  en  bedre  Forstaaelse  af  det  individuelle 
Ansvar,  som  hviler  paa  enhver;  thi  det  er  en  Fejltagelse  at 
tro,  at  en  retfærdigere  og  ligeligere  Fordeling  af  Samfunds- 
goderne  alene  vil  bringe  Tilfredshed  og  Orden.  Dersom  Rig- 
dom og  andre  materielle  Goder  kunde  tilvejebringe  disse  Re- 
sultater, saa  vilde  jo  de  Rige  og  Mægtige  være  de  bedste,  mest 
oplyste  og  bedst  skikkede  til  at  reformere  Menneskeslægten. 

Nej,  det  er  ikke  Rigdom  og  Magt  alene,  som  kan  tilveje- 
bringe dette.  Det  er  hovedsagelig  den  rette  Tanke,  den  r.'tte 
Opfattelse,  den  sande  Forstaaelse,  som  er  Grundvolden  til 
Menneskenes  Frelse,  thi  der  staar  skrevet:  »Den  sande  Oplys- 
ning er  Kundskab  om  Tingene,  som  de  er«  og  »Din  Tanke  er 
din  Skæbne«. 

»Skandinaviens  Stjerne«  begynder  med  dette  Nummer  sin 
halvfjerdsindstyveaarige  Vandring  her  i  Norden,  og  vi  har 
tilladt  os  at  iføre  den  en  ny  Dragt,  som  vi  haaber  vil  tilfreds- 
stille alle  dens  Læsere,  og  at  den  altid  vil  være  en  velkommen 
Gæst  hos  alle  vore  skandinaviske  Venner. 

Vi  bringer  alle  de,  der  saa  velvilligt  har  hjulpet  os  i  Mis- 
sionsarbejdet det  sidste  Aar,  vor  hjertelige  Tak.  Det  glæder 
os  at  se  den  store  Interesse,  der  er  lagt  for  Dagen  i  alle  Kir- 
kens Organisationer,  og  den  Villighed,  som  Lærere  og  Lærer- 
inder har  udvist  under  Arbejdet,  der  har  bragt  uventet  gode 
Resultater  i  Søndagsskole-Klasserne  og  Ungdomsforenin- 
gerne. 

Det  glæder  os  at  se  de  Studerendes  varme  Interesse  og  Til- 
slutning og  det  rige  Udbytte,  de  har  faaet  ved  at  folge  de  tids- 
svarende Læremetoder.  Som  en  Hjælp  for  baade  Lærer  og 
Elev  har  vi  udarbejdet  et  Emne  for  hver  Søndag,  passende 
for  alle  Afdelinger  i  Søndagsskolen  og  Ungdomsforeningerne, 
og  forenet  disse  Emner  i  et  Pensum,  som  med  Lethed  kan 
skrives  paa  Tavlen. 

Paa  denne  Maade  diskuteres  kun  eet  Emne  hver  Søndag, 
og  en  gensidig  Interesse  gør  sig  gældende  i  alle  Klasser,  da 
der  ikke  er  nogen  Læsning  af  lange  Kapitler;  Læsningen  fore- 
tages hjemme,  men  i  Klasserne  bliver  Emnerne  analyserede 
og  deres  vanskelige  Indhold  og  Betydning  forklaret  og  frem- 
hævet paa  en  vejledende  Maade,  belyst  fra  alle  Sider  til  fælles 
Forstaaelse. 

Glæden  ved  at  finde  nye  Sandheder  holder  Sjælen  evig 
ung.  Dette  er  en  Glæde,  som  aldrig  hører  op.  Den  bibringer 
Menneskene  en  stedse  stigende  Interesse,  naar  de  forsker 
efter  nye  Sandheder. 

Diskussionen  er  at  forske  i  Fællesskab  med  andre.  Skrift- 
lig og  mundtlig  Diskussion  udvider  Evnen  til  at  ræsonnere 
indgaaende  og  grundigt.  Ideer  kæmper.  Jern  skærper  Jern. 
Aandelige  Divergenser  udvider  Evnen.  Jurister  diskuterer  og 
gransker  i  aaben  Ret  og  bliver  Forbillede  for  andre  Menne- 
sker paa  dette  Omraade. 

Klasseværelset  er  Stedet  for  fælles  Granskning.  Læreren 
leder  det  foreliggende  Emne.  Hver  Studerende  bliver  en 
Gransker  af  Emnet  og  vinder  mere  og  mere  Fremgang.  En- 
hver fremdrager  sine  Kammeraters  Fejltagelser  og  udtrykker 

klart  og  med  Vægt  sine  egne  Synspunkter.  I  Stedet  for  at  give 
Rum  for  trættende  Overhoringer,  giver  Klasseværelset  Rum 
for  gennemgribende  aandelig  Aktivitet.  Resultatet  er  en  vid- 
underlig Udvikling  af  Tænkeevnen.  Diskussionen  fremkalder 
en  Studerendes  ypperligste  Anstrengelser.  Een  Time  saaledes 
anvendt  giver  større  Udbytte  end  almindelige  Forelæsninger. 

Dette  er  den  Metode,  efter  hvilken  store  Mænd  og  Kvinder 
bliver  uddannede. 

Det  er  med  stor  Tilfredshed,  at  vi  nu  kan  sige  ved  Slut- 
ningen af  Aaret  1920,  at  der  er  sket  et  stort  Fremskridt  i 
mange  af  vore  Klasser.  Tilslutningen  og  Interessen  kan  endog 
sættes  fra  hundrede  til  femhundrede  Procent. 

Vi  haaber,  at  det  nye  Aar  maa  bringe  endnu  storre  Resul- 
tater; og  vi  er  forvisset  om,  at  det  vil  ske,  dersom  Lærerne  og 
Lærerinderne  vil  dygtiggore  sig  til  deres  Gerning;  thi  som 
Lærerne  og  Lærerinderne  er,  saaledes  er  deres  Elever. 

Vi  ønsker  at  opmuntre  alle  Kirkens  Medlemmer  til  Nid- 
kærhed i  Evangeliet.  Opfyld  alle  Eders  Pligter  og  vis  Verden, 
at  I  er  Lysets  Born,  og  I  skal  da  blive  velsignet  baade  i  aan- 
delig og  timelig  Henseende,  thi  Herren  har  sagt:  »For  Eder, 
som  frygter  mit  Navn,  skal  Retfærdigheds  Sol  opgaa  med 
Lægedom  under  sine  Vinger.«  »Prøv  mig,«  siger  Herren,  »om 
jeg  ikke  vil  aabne  Eder  Himlens  Sluser  og  udgyde  Velsignel- 
ser over  Eder  i  Overmaal.«  (Malachias  3.  Kapt.). 


Naar  vi  bærer  os  ad  paa  samme  Maade  i  vort  Hjem,  enten 
der  er  Fremmede  til  Stede  eller  ej,  staar  vi  meget  godt  over- 
for vor  Familie. 


DET  HIMMELSKE  LIV. 

James  Allen. 

Hemmeligheden  ved  Liv,  rigt  Liv,  med  dets  Styrke,  dets 
Lykkefølelse  og  dets  uforstyrrede  Fred  er  at  finde  det  gud- 
dommelige Midtpunkt  inde  i  sig  selv,  og  at  leve  i  det  og  ud  fra 
det,  i  Stedet  for  at  færdes  i  den  ydre  Periferi  af  Forstyrrelser 
—  de  Klager,  Fordringer  og  Argumenter,  som  udgor  Individet. 

Disse  selviske  Elementer  maa  kastes  bort  af  den,  der  vil 
trænge  ind  i  Tingenes  Hjerte  —  i  Livet  selv. 

Ikke  at  kende  det  inde  i  Dig,  som  er  uforanderligt,  uaf- 
hængigt af  Tid  og  Død,  er  ikke  at  kende  noget,  men  at  lege 
forgæves  med  de  uvirkelige  Reflekser  i  Tidens.  Spejl.  Ikke  at 
finde  inde  i  Dig  de  lidenskabsløse  Principper,  som  ikke  be- 
væges af  Verdens  Forfængeligheder  og  Moder,  er  kun  at  finde 
Konklusioner,  som  forsvinder  ligesaa  hurtigt,  som  Du  griber 
dem. 

Den,  som  beslutter,  at  han  ikke  vil  erklære  sig  tilfreds  med 
det  tilsyneladende,  skal  ved  denne  Beslutnings  skarpe  Lys 
bortjage  enhver  Fantasi  og  træde  ind  i  Livets  Virkelighed. 
Han  skal  lære,  hvorledes  man  lever,  og  han  skal  leve.  Han 
skal  ikke  være  nogen  Lidenskabs  Slave;  men  da  han  finder 
det  guddommelige  Centre  inde  i  sit  eget  Hjerte,  vil  han  blive 
ren,  rolig,  stærk  og  vis. 

I  Rummet  det  vældige  vugges 
vor  Jord  som  paa  Havet  et  Blad, 
og  jeg  er  et  Støvgran,  der  glimter, 
»Gud«  véd  i  Lyset  af  hvad? 
Og  dog  er  det  hele  Solsystem, 
der  vugges  i  Æterens  Bad, 
en  Krusning  i  mine  Tankers  Hav, 
kun  lille,  og  kruset  af  hvad? 

Evig  og  uden  Forandring 
er  kun  det  Tomme. 
Alt,  hvad  der  var  og  der  er 
og  hvad  der  skal  komme, 
vækkes,  spirer  og  fødes, 
skifter,  ældes  og  dødes. 

J.  P.  Jacobsen. 

